Par chest comun de Basse furlane e passave, une volte, la vie Annia, che di Padue e rivave fin a Aquilee. Propite ator di cheste strade, a son nassudis lis frazions di San Zorç: Ziline, Cjarisà, Zucule. Dome plui tart e je nassude Sant Zorç. Prime sot il Patriarcjât di Aquilee, dopo sot chel di Sant Marc, tal 1521 Sant Zorç al passe sot de Austrie e al devente confin dal Friûl Orientâl. Graziis a cheste posizion di confin, al puart e ae buine viabilitât, Sant Zorç a devente ben prest un paîs di grande impuartance te Basse Furlane.